PATVIRTINTA

Šilutės r. Juknaičių pagrindinės mokyklos

direktoriaus 2017 m. lapkričio 10 d.

įsakymu Nr. V1-164

**ŠILUTĖS R. JUKNAIČIŲ PAGRINDINĖS MOKYKLOS**

**SOCIALINĖS – PILIETINĖS VEIKLOS ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Socialinės – pilietinės veiklos organizavimo tvarkos aprašas (toliau – Tvarkos aprašas) parengtas vadovaujantis Bendraisiais ugdymo planais, Lietuvos Respublikos švietimo ir mokslo ministerijos bendrojo ugdymo departamento 2007-08-21 raštu Nr. SR-12-05-69 „Dėl mokinių socialinės veiklos“.

2. Tvarkos aprašas parengtas vadovaujantis 2015–2016 ir 2016–2017 mokslo metų pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo ir mokslo ministro 2015-05-06 įsakymu Nr. V-457 „Dėl 2015–2016 ir 2016–2017 mokslo metų pagrindinio ir vidurinio ugdymo programų bendrųjų ugdymo planų patvirtinimo“. Socialinė veikla pagrindinio ugdymo programoje yra privaloma.

3. Socialinė - pilietinė veikla (toliau – Veikla) yra neatskiriama bendrojo pagrindinio ugdymo dalis, ji įtraukiama į mokyklos ugdymo planą, siejama su mokyklos tikslais, bendruomenės projektais, kultūrinėmis ir socializacijos programomis, mokyklos tradicijomis.

4. Tvarkos aprašas numato socialinės - pilietinės veiklos organizavimo principus: socialinės - pilietinės veiklos tikslą, uždavinius, veiklos kryptis, atlikimo būdus bei trukmę.

5. Tikslas – skatinti mokinių socialinį solidarumą ir pilietinį tautinį aktyvumą, ugdyti jų pilietiškumo kompetenciją, būtiną aktyviam ir atsakingam dalyvavimui nuolat besikeičiančios visuomenės gyvenime.

6. Uždaviniai:

6.1. stiprinti demokratinę mokyklos kultūrą;

6.2. ugdyti ir puoselėti mokinių tautinį ir pilietinį sąmoningumą, skatinti tautinę saviraišką;

6.3. didinti mokinių visuomeninį aktyvumą;

6.4. formuoti mokinių vertybines nuostatas, asmeninius, socialinius, komunikacinius, darbo ir veiklos gebėjimus.

**II SKYRIUS**

**VEIKLOS MOKYKLOJE ORGANIZAVIMAS**

7. Socialinė – pilietinė veikla mokykloje yra privaloma ir organizuojama paskirstant valandas, vadovaujantis Mokytojų tarybos 2017-08-31 posėdžio protokoliniu nutarimu Nr. S2-7 tokiu principu:

5 klasė – 10 valandų;

6 klasė – 12 valandų;

7 klasė – 12 valandų;

8 klasė – 12 valandų;

9 klasė – 14 valandų.

7.1. Socialinę - pilietinę veiklą organizuoja: direktoriaus pavaduotojas ugdymui, direktoriaus pavaduotojas neformaliajam ugdymui, direktoriaus pavaduotojas ūkio reikalams, dalykų mokytojai, klasių auklėtojai, socialinis pedagogas, bibliotekos vedėjas, už muziejų atsakingas mokytojas, kiti mokyklos darbuotojai.

7.2. Apskaitą vykdo klasės auklėtojai. Pasibaigus metams, klasės auklėtojas pažymi duomenis apie kiekvieno mokinio atliktą socialinę veiklą, suskaičiuoja socialinės veiklos trukmę ir nurodo valandų skaičių (pvz. 15). Lentelės apačioje nurodo ,,Iš viso per metus“ ir pasirašo.

7.3. Mokinių „Socialinės – pilietinės veiklos” apskaitos lapai (Priedas Nr.1) laikomi segtuvuose pas klasės auklėtojus.

7.4. Klasės auklėtojas, likus 2 savaitėms iki mokslo metų pabaigos, peržiūri auklėtinių „Socialinės – pilietinės veiklos” apskaitos lapus ir mokinius, nesurinkusius reikiamo socialinės – pilietinės veiklos valandų skaičiaus, nukreipia atlikti tuo metu mokyklai svarbią socialinę – pilietinę veiklą.

7.5. Mokslo metų pabaigoje daugiausiai valandų surinkusius mokinius klasės auklėtojas gali siūlyti mokyklos direktoriui apdovanoti, paskatinti.

7.6. Jei mokinys dėl nepateisinamų priežasčių neatliko socialinės – pilietinės veiklos, jis privalo atlikti ją iki mokslo metų pabaigos.

7.7. Jei mokinys turi gydytojo išvadas ir rekomendacijas dėl ugdomosios veiklos apribojimo, klasės auklėtojo nuožiūra socialinės – pilietinės veiklos valandų skaičius gali būti mažinamas.

**III SKYRIUS**

**MOKYKLOS SIŪLOMOS SOCIALINĖS – PILIETINĖS VEIKLOS KRYPTYS**

|  |  |  |
| --- | --- | --- |
| **Kryptis** | **Veikla** | **Atsakingas** |
| Pagalbos mokyklai veikla | * darbas mokyklos bibliotekoje, muziejuje; * mokyklos interjero atnaujinimas, mokyklos bendrųjų erdvių apipavidalinimas, svetingos aplinkos kūrimas; * pagalba dalykų mokytojams tvarkant kabinetus, leidžiant stendus; * budėjimas renginių metu. | Dalykų mokytojai, direktoriaus pavaduotojas ūkio reikalams, direktoriaus pavaduotojai, klasių auklėtojai, bibliotekos vedėjas, už muziejų atsakingas mokytojas. |
| Ekologinė veikla | * pagalba tvarkant Juknaičių gyvenvietės aplinką; * pagalba tvarkant Juknaičių senąsias kapines; * dalyvavimas miesto ar respublikinėse ekologinėse akcijose, projektuose. | Klasių auklėtojai, direktoriaus pavaduotojas ūkio reikalams, direktoriaus pavaduotojai ugdymui, dalykų mokytojai. |
| Projektinė veikla | * dalyvavimas pilietinio ugdymo, preven-ciniuose, socialiniuose, profesinio orientavi-mo projektuose ir renginiuose; * gerumo akcijos. | Administracija, socialinis pedagogas, specialusis pedagogas, dalykų mokytojai, klasių auklėtojai, neformaliojo ugdymo būrelių vadovai. |
| Socialinė (pedagoginės pagalbos) veikla | * individuali pagalba mokymosi sunkumų turintiems ar žemesnių klasių mokiniams; * pagalba 5–10 klasių auklėtojams organizuojant renginius, išvykas; * pagalba organizuojant sportinę veiklą. | Dalykų mokytojai, socialinis pedagogas, neformaliojo ugdymo būrelių vadovai. |
| Kita veikla | * atstovavimas mokyklai vykdant visuomeninę veiklą (akcijos, žygiai, minėjimai); * pagalba mokykloje organizuojamuose renginiuose (budėjimas, svečių registravimas ir kt. darbai); | Klasių auklėtojai, bibliote-kos vedėjas, dalykų mokytojai, direktoriaus pavaduotojai ugdy-mui ir neformaliajam ugdymui, už muziejų atsakingas mokytojas. |

**IV SKYRIUS**

**REZULTATAI**

8. Numatomi šie socialinės – pilietinės veiklos rezultatai:

8.1. pagerės mokinių asmeniniai, socialiniai, komunikaciniai, darbo ir kt. veiklos gebėjimai;

8.2. mokiniai bus savarankiškesni, atsakingesni, tolerantiškesni;

8.3. mokiniai išsiugdys norą veikti žmonių gerovei;

8.4. mokiniai labiau pasitikės savimi ir inicijuos kaitą.

**V SKYRIUS**

**BAIGIAMOSIOS NUOSTATOS**

9. Veiklos apskaitą vykdo klasių vadovai.

10. Veiklos priežiūrą vykdo direktoriaus pavaduotojas ugdymui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė

Rasa Gailiuvienė

2017-11-10

Priedas Nr. 1

Šilutės r. Juknaičių pagrindinės mokyklos

....... klasės mokinio (ės)..........................................................

**Socialinės – pilietinės veiklos apskaitos lapas**

**2017-2018 m.m.**

|  |  |  |  |  |
| --- | --- | --- | --- | --- |
| Eil. nr. | Veiklos pobūdis | Data | Valandų skaičius | Mokytojas  (kitas asmuo)  (Vardas, pavardė, parašas) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Iš viso per metus: ............................ val.

Klasės vadovas .........................................................

(pavardė, vardas, parašas)